Cea mai mare pensie din România a trecut de 100.000 de lei brut, după indexarea de 13%, de la începutul anului. Și după scăderea impozitelor, fericitul pensionar tot încasează în mână în jur de 19.000 de euro lunar.
Un fost bancher este cel care primește cea mai mare pensie din țara noastră. Lunar, îi intră în cont aproape 96.000 de lei, după ce statul îi oprește aproape 13.000 de lei. Din valoarea brută de peste 108.000 de lei se scad 2.000 de lei neimpozabili, potrivit legii actuale, dar sunt impozitați cu 10% puțin peste 106.000 de lei.
Alți patru români apar în top 5 cu sume care trec de 60.000 de lei lunar. Toţi aceşti bani sunt rezultatul contributivității.
La noi în ţară, primele cinci pensii au o valoare netă cuprinsă între aproximativ 96.000 de lei şi 60.000 de lei. Vedem că al doilea român care se află în topul cu cele mai mari pensii din țară primește peste 71.000 de lei lunar, iar al treilea puţin sub 70.000 de lei.
Între 65.000 și 60.000 de lei primesc şi cei care se află pe locul 4 şi 5 în acest clasament. Aceste sume sunt cele pe care le primesc pensionarii în mână după aplicarea regulilor din legislație.
Pensiile din România au crescut la începutul anului cu 13,8%, dar urmeaza încă o majorare în luna septembrie când va intra în vigoare o nouă lege a pensiilor.
Luna trecută, pensia medie în țara noastră a fost de aproape 2.300 de lei.